ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en xmf ka ka ka ka ka ka ka ka ka ka ka ka ka ka ka ka en ka ka ka ka ka ka ka en ka ja ka ja ka ja en en en fa en en en ka en ka ka ja ka ka ka ka es en en es es en en ka en ka
სამი მიზეზი იმისა, თუ რატომ მოსწონს რუსების რეკორდულ რაოდენობას სტალინი – nostal.ge
მიგრანტის გადაყვანას სატვირთო მანქანაში მოწყობილი სამალავით ცდილობდნენ
ათენში გაიმართა ბერძენი მწერლის რომანის პრეზენტაცია, რომელიც ქართველ ემიგრანტ ქალზე მოგვითხრობს
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
აშშ-ში ავიაბილეთების ფასები ისტორიულ მაქსიმუმზეა
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
ბათუმი უკვე მეორედ გახდა ტურისტული „ოსკარის“ მფლობელი
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
საბერძნეთი: პირეოსში მეტრო იხსნება – როგორ გამოიყურება სადგურები
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
სამი მიზეზი იმისა, თუ რატომ მოსწონს რუსების რეკორდულ რაოდენობას სტალინი
144 1 minute read
სულ უფრო იზრდება იმ რუსების რაოდენობა, რომლებიც დადებითად აფასებენ იოსებ სტალინს და მის როლს ქვეყნის ისტორიაში. 2019 წლის მარტში ამ რაოდენობამ რეკორდულ მაჩვენებელს მიაღწია. ამას მოწმობს „ლევადა-ცენტრის“ მიერ ჩატარებული გამოკითხვა. გამოკითხულთა 70%-მა განაცხადა, რომ დადებითად უყურებს სტალინის როლს რუსეთის ისტორიაში. ეს მაჩვენებელი 2014 წლიდან იზრდება და პიკს 2019-ში მიაღწია. პირველად მოხდა, რომ გამოკითხულთა ნახევარზე მეტი (51%) სტალინით აღტაცებულია, მის მიმართ პატივისცემას ან სიმპათიას ავლენს, – ბოლო 20 წლის განმავლობაში ეს მაქსიმალური მაჩვენებელია.
პოლიტოლოგი ეკატერინა შულმანი საზოგადოებაში არსებული ასეთი განწყობის სამ მიზეზს ასახელებს. „პირველი მიზეზია დროის მსვლელობა. მომხდარი მოვლენები სულ უფრო და უფრო  გვშორდება, შესაბამისად, ცოცხალი ისტორიული მეხსიერება მიდის, სწორედ ამიტომ, ნაპოლეონი არის ტორტი და არა – ადამიანი, რომელიც თავს დაესხა რუსეთს; ჰიტლერი – meme-ია, სტალინი კი – „ყუბანელი კაზაკები“. ეს სრულიად შორეული წარსულია, ამიტომაც მისდამი დამოკიდებულება ისეთივეა, როგორიც მეფე ართურის მიმართ“.
„მეორე მიზეზი სახელმწიფო პროპაგანდაში უნდა ვეძებოთ. მოდით, ნუ დავხუჭავთ თვალს იმაზე, რომ სტალინს რეკლამას უწევენ, როგორც ომში გამარჯვებულს და ბრძენ მმართველს. და პრინციპში, რეკლამას უწევენ საბჭოთა ისტორიულ პერიოდს, როგორც საუკეთესო შესაძლებელ დროს“.
„მესამე და ყველაზე საინტერესო ის მიზეზია, რომელიც დინამიკას განსაზღვრავს. ესაა ანტიელიტური განწყობები. მემი (meme, ძალიან პოპულარული) „სტალინი“ არის არა თავად იგი, არამედ ის, რაც მის შესახებ ხალხის მეხსიერებას შემორჩა – იგი აღიქმება, როგორც მკაცრი წესრიგის და სრულიად უმართავი, გაქსუებული ჩინოვნიკების წინააღმდეგ ბრძოლის უკანასკნელი არგუმენტის სიმბოლო. „სტალინი არ გადგათ თავზე“ – ეს ნიშნავს, რომ თქვენ უმართავები ხართ. მაგრამ ვინ თქვენ? ამას ადამიანები ერთმანეთზე კი არ ამბობენ, არამედ ხელმძღვანელობაზე.
სინანული საბჭოთა ეპოქის გამო
2000 წლების საზოგადოებრივი აზრის დინამიკა, როგორც „ლევადა-ცენტრში“ აღნიშნავენ, მოწმობს იმაზე, რომ სტალინის პიროვნების გარშემო არსებულ ამა თუ იმ შეფასებებთან დაკავშირებით, უპირატესად, სამი პერიოდის გამოყოფა შეიძლება:
2000-იანი წლების დასაწყისში ბელადთან დაკავშირებით მოსახლეობის განწყობა ძალიან განსხვავდებოდა ერთმანეთისგან და თითქმის თანასწორი იყო დადებითი და უარყოფითი აზრის რაოდენობა.
2008-2014 წლებში ნეიტრალური დამოკიდებულება ჭარბობდა. 2015 წლიდან ფიქსირდება რუსეთის იმ მოქალაქეთა ხვედრითი წილის შემცირება, რომლებიც სტალინთან დაკავშირებით განწყობილები იყვნენ ნეიტრალურად, უარყოფითად, ან უჭირდათ პასუხის გაცემა.
ამასთან, „ლევადა-ცენტრის“ მონაცემებით, დადებითი დამოკიდებულების მქონე გამოკითხულთა წილი ყველა ასაკობრივ ჯგუფში ჭარბობდა იმ რესპონდენტთა წილს, რომლებიც სტალინს უარყოფითად აფასებდნენ.
„ერთგვარი სინანული საბჭოთა ეპოქასთან ან სტალინთან, როგორც ხელმძღვანელთან, დაკავშირებით, მთლიანობაში, ძლიერდება. სტალინი – მთავარი ადამიანი იყო, რომელმაც ფაშიზმი დაამარცხა. მას მიაწერენ „დიდ სამამულო ომში“ გამარჯვების დამსახურებას. ომში გამარჯვება კი აბსოლუტურად ყველა რუსისთვის ეროვნული სიამაყის საგანია, მათთვისაც კი, ვინც პოსტსაბჭოთა პერიოდში დაიბადა“, – განმარტავს „ლევადა-ცენტრის“ სოციოლოგი კარინა ფიფია.
„ადამიანები გამოთქვამენ გარკვეულ იმედგაცრუებასაც სოციალური პოლიტიკის და მატერიალური მდგომარეობის გაუარესების გამო, განსაკუთრებით, საპენსიო რეფორმის შემდეგ, რომელიც საზოგადოებამ ძალიან უარყოფითად აღიქვა და მიიღო, როგორც სახელმწიფოს უარი საკუთარი სოციალური გარანტიების შესრულებაზე“, – ამბობს ექსპერტი.
კარინა ფიფია აღნიშნავს იმასაც, რომ სტალინისადმი სიმპათიების ყველაზე მნიშვნელოვანი ზრდა შეინიშნება ყველაზე ახალგაზრდა ასაკობრივ ჯგუფში, რომელსაც შეადგენენ 18-იდან 30 წლამდე ასაკის რესპონდენტები. „ყველა მათგანი მსჯელობს არა საკუთარი გამოცდილებიდან, არამედ იმ მითოლოგიური წარმოდგენებიდან გამომდინარე, რომლებითაც შედარებით უფროსი ასაკის თაობა საზრდოობს“, – ამბობს სოციოლოგი.
„ლევადა-ცენტრმა“ გამოკითხვა მიმდინარე წლის მარტში ჩაატარა რუსეთის ფედერაციის 50 სუბიექტის 137 დასახლებულ პუნქტში. რესპონდენტთა ასაკი იყო 18 წლიდან ზემოთ.
გამოკითხვა სტალინის შესახებ იოსებ სტალინი რატომ მოსწონთ რუსებს სტალინი სტალინის როლი რუსეთის ისტორიაში
„ჩვენ ევროპა არ ვართ... ეს მაკედონიაა!“ - მცირე ინციდენტი, რომელიც ჩვენს ჟურნალისტს შეემთხვა საბერძნეთისა და ჩრდილოეთ მაკედონიის საზღვარზე
ქათმის ფილე არაჟნის სოუსში
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
„ღმერთმა ევა შექმნა არა ადამის ნეკნისგან, არამედ…“ – რა მოხდა სინამდვილეში ედემის ბაღში, ებრაელი მეცნიერის აზრით
სოფელი გერმანიაში, რომელიც სრულად ენერგოდამოუკიდებელია
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
სოფელი გერმანიაში, რომელიც სრულად ენერგოდამოუკიდებელია
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber